Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: Értékpapír-sorozat: a tõkepiacról szóló 2001. évi CXX. törvényben ekként meghatározott fogalom.
Paragraph Index: 409

m) Puffer-számla (befektetési jegyeknél): Az un. puffer számlán lévõ, ki nem bocsátott vagy visszavásárolt állományokat a jelentésben technikai okok miatt – a kibocsátó tulajdonában lévõként (r oszlop) –szerepeltetni kell. Az az adatszolgáltató akinél az összevont címletû fizikai értékpapírt letétkezelés, letéti õrzés vagy felelõs õrzés keretében elhelyezték (abban az esetben is ha azt a letétkezelõ adatszolgáltató a KELER-be beszállította) az alábbi módon szerepeltesse az állományokat jelentésében: A 01. táblában az ügyfelek és saját tulajdonában lévõ állomány mellett, jelentse le a puffer-számla állományát is. (r oszlop) A 05. táblában szerepeltesse az értékpapír teljes mennyiségét amennyiben az az értéktárában, vagy egyéb a KELER-tõl különbözõ helyen van. Ha beszállította a KELER-be akkor a 05. táblában nem kell jelentenie. A 06. táblában kell jelentenie a forgalomban lévõ állománynak azt a részét, amely más jelentõ letétkezelõk ügyfeleinek tulajdonában vannak. A dematerializált értékpapírok esetében is a fentiek szerint kell eljárni. A KELER a tárgynapon forgalmazott (eladott vagy visszavásárolt) dematerializált befektetési jegyek keletkeztetését, illetve megszüntetését csak a tárgynapot követõen végzi el. A valóságnak való megfelelés miatt ugyanakkor az adatszolgáltatás 01-es táblájában ténylegesen az ügyfelek (beleértve az adatszolgáltatót is) tulajdonában lévõ állományt kell jelenteni. (Természetesen ebben az esetben a lejelentett állomány nem fog megegyezni a tágynapi Keler kivonaton szereplõ állománnyal.) Ha a tárgynapon befektetési jegy eladás (keletkeztetés) történt, az elõzõ napi állományhoz képest keletkezett többlet állományt (a Keler kivonathoz képest mutatott eltérést) a 05-ös táblában kell jelenteni KE kóddal. Amennyiben a tárgynapon visszavásárlás történt, a tárgynapon megszûnt papírok állományát (a Keler kivonathoz képest mutatott eltérést) a 06-os táblában kell jelenteni KE kóddal. A segéd táblákban való állományok szerepeltetésével a korrigált KELER számla egyezõség (I.4. g) teljesülése biztosítottá válik. A befektetési alapok által visszavásárolt, az alap nettó eszközértékének kiszámításakor is figyelembe vett (tehát ténylegesen forgalomban lévõ) jegyek állományait nem az r oszlopban, hanem az i oszlopban a D szektor (Egyéb pénzügyi közvetítõk) állományai között kell szerepeltetni. II. A táblák kitöltésével kapcsolatos részletes tudnivalók, az adatok összeállításának módja

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes